
MBI RAPORTIN E MONITORIMIT TË VITIT 2016
PËR MINISTRINË E FINANCAVE


I. Vlerësim i përgjithshëm i qëllimeve dhe objektivave të politikës si dhe performanca e produkteve kryesore
Misioni i Ministrisë së Financave është arritja e stabilitetit ekonomik nëpërmjet drejtimit me eficiencë, efektivitet dhe transparencë të financave publike. Ministria e Financave e ushtron veprimtarinë nëpërmjet këtyre fushave të përgjegjësisë shtetërore:
1. Politikës makroekonomike dhe fiskale;
2. Administrimit të të ardhurave;
3. Administrimit të buxhetit të shtetit;
4. Menaxhimit të borxhit publik;
5. Administrimit financiar;
6. Menaxhimit financiar dhe kontrollit;
7. Menaxhimit të asistencës financiare të Bashkimit Evropian dhe menaxhimit të fondeve të Bashkimit Evropian;
8. Inspektimit financiar publik;
9. Bashkërendimit të përgjithshëm të auditimit të brendshëm
Ministria e Financave për vitin 2016, administroi dhe menaxhoi fondet publike sipas gjashtë programeve të miratuara, konkretisht:

1. Planifikim, menaxhim dhe administrimi.
2. Menaxhimi i Shpenzimeve Publike.
3. Ekzekutimi i Pagesave të ndryshme.
4. Menaxhimi i të ardhurave doganore.
5. Menaxhimi i të ardhurave tatimore.
6. Lufta kundër transaksioneve financiare joligjore.

Në Programin “Planifikim, administrim dhe menaxhimi”, sipas raportit të ministrisë janë parashikuar tetë produkte, nga të cilat mund të përmendim ‘Shërbim i përmirësuar nga apatati i MoF’, ‘Auditime të kryera’ të cilat janë realizuar 52 nga 40 të planifikuara, ‘Shërbim i përmirësuar nga Agjencia e auditimit të fondeve të akredituara nga BE’, ‘Shërbim i përmirësuar nga Qendra e Trajnimit të Administratës Doganore e Tatimore’ apo ‘Shërbim i konfigurimit të funksionimit të SIFQ në kuadër të projektit SETS’ të cilat raportohen të realizuara plotësisht.

Programi “Menaxhimi i shpenzimeve publike”. Sipas raportit të ministrisë janë listuar 24 produkte, sipas tabelave, të cilat raportohen të realizuara plotësisht. Me produktet e realizuara nga përdorimi i fondeve të planifikuara për këtë program nuk kemi të sqaruar nga relacioni se sa realisht është realizuar qëllimi si edhe objektivat e politikës së tij nëpërmjet realizimit të produkteve.

II. Karakteristika kryesore të performancës së shpenzimeve
Në fund të vitit 2016, situata në lidhje me realizimin e shpenzimeve të buxhetit, krahasuar me planin e vitit 2016, sipas raportit të monitorimit të paraqitur nga ana e ministrisë dhe sipas të dhënave të Sistemit Financiar Informatik të Qeverisë, paraqitet si më poshtë, në mijë lekë: 

	NR.
	Emërtimi
	Plani me ndryshime
 2016
	Fakti 
2016
	Përqindja  e realizimit

	1
	Shpenzime personeli
	2,885,910
	2,872,749
	99.54

	2
	Shpenzime të tjera korente
	6,133,340
	6,011,432
	98.01

	3
	Shpenzime kapitale
	925,564
	842,115
	90.98

	 
	 Me financim të brendshëm
	345,241
	304,196
	88.11

	 
	 Me financim të huaj 
	580,323
	537,919
	92.69

	 
	 
	
	
	 

	TOTALI
	9,944,814
	9,726,296
	97.80



 Ndërsa plani me ndryshime i buxhetit dhe realizimi i shpenzimeve faktike të buxhetit, sipas çdo programi të ndarë në shpenzime korente dhe shpenzime kapitale, paraqitet si më poshtë, në mijë lekë:
	Programi
	Shpenzime korente

	
	Plani
	Fakt
	% e realizimit

	Planifikimi, Menaxhimi dhe Administrimi
	836,726
	819,908
	98.0%

	 Menaxhimi i Shpenzimeve Publike.
	434,924
	380,800
	87.6%

	Ekzekutimi i Pagesave të ndryshme
	2,438,413
	2,419,134
	99.2%

	Menaxhimi i të ardhurave tatimore
	2,204,994
	2,195,432
	99.6%

	Menaxhimi i të ardhurave doganore
	3,035,663
	3,016,706
	99.4%

	Lufta kundër transaksioneve financiare joligjore
	68,530
	52,202
	76.2%

	Totali
	9,019,250
	8,884,181
	98.5%



	Programi
	Shpenzime kapitale

	
	Plani
	Fakt
	% e realizimit

	Planifikimi, Menaxhimi dhe Administrimi
	339,336
	356,504
	105.1%

	 Menaxhimi i Shpenzimeve Publike.
	2,427
	2,427
	100.0%

	Ekzekutimi i Pagesave të ndryshme
	0
	0
	0.0%

	Menaxhimi i të ardhurave tatimore
	54,194
	56,132
	103.6%

	Menaxhimi i të ardhurave doganore
	525,607
	424,838
	80.8%

	Lufta kundër transaksioneve financiare joligjore
	4,000
	2,214
	55.4%

	Totali
	925,564
	842,115
	91.0%



	Programi
	TOTALI Shpenzimeve

	
	Plani
	Fakt
	% e realizimit

	Planifikimi, Menaxhimi dhe Administrimi
	1,176,062
	1,176,412
	100.0%

	 Menaxhimi i Shpenzimeve Publike.
	437,351
	383,228
	87.6%

	Ekzekutimi i Pagesave të ndryshme
	2,438,413
	2,419,134
	99.2%

	Menaxhimi i të ardhurave tatimore
	2,259,188
	2,251,563
	99.7%

	Menaxhimi i të ardhurave doganore
	3,561,270
	3,441,544
	96.6%

	Lufta kundër transaksioneve financiare joligjore
	72,530
	54,416
	75.0%

	Totali
	9,944,814
	9,726,296
	97.80%


 
Pra siç shikohet nga tabelat e mësipërme, shpenzimet korente në total për ministrinë, janë realizuar në rreth 98.5 për qind të planit vjetor, ndërsa vërejmë një realizim në nivelin prej 91 për qind në shpenzimet kapitale. Në total Ministria e Financave ka një realizim faktik të shpenzimeve buxhetore në masën 97.8 për qind.

III. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet në planifikim gjatë vitit 2016, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

	Programi
	Ligji
	Plani me ndryshime
	Diferenca

	
	
	
	

	Planifikimi, Menaxhimi dhe Administrimi
	986,521
	1,176,062
	189,541

	 Menaxhimi i Shpenzimeve Publike.
	537,600
	437,351
	-100,249

	Ekzekutimi i Pagesave të ndryshme
	943,067
	2,438,413
	1,495,346

	Menaxhimi i të ardhurave tatimore
	2,287,000
	2,259,188
	-27,812

	Menaxhimi i të ardhurave doganore
	3,725,312
	3,561,270
	-164,042

	Lufta kundër transaksioneve financiare joligjore
	87,500
	72,530
	-14,970

	Totali
	8,567,000
	9,872,284
	1,305,284



Ndryshimet e planit të buxhetit 2016: Ndryshimet përfaqësojnë ndryshimet e planit të buxhetit në zbatim të Akteve Normative të miratuara në vitin 2016, fondet e akorduara si fonde shtesë nga Fondi i veçantë si dhe kryesisht janë shtesa të fondeve në programin ‘Ekzekutimi i Pagesave të ndryshme’ me vendime të Këshillit të Ministrave, për ekzekutimin e disa vendimeve të Gjykatës Evropiane për të Drejtat e Njeriut. 


IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese, në mijë lekë:
	Programi
	Totali i Shpenzimeve

	
	Ministria
	SIFQ
	Diferenca

	Planifikimi, Menaxhimi dhe Administrimi
	1,221,014
	1,176,412
	44,602

	 Menaxhimi i Shpenzimeve Publike.
	383,216
	383,228
	-12

	Ekzekutimi i Pagesave të ndryshme
	2,420,367
	2,419,134
	1,234

	Menaxhimi i të ardhurave tatimore
	2,249,215
	2,251,563
	-2,348

	Menaxhimi i të ardhurave doganore
	3,782,430
	3,441,544
	340,886

	Lufta kundër transaksioneve financiare joligjore
	54,950
	54,416
	534

	Totali
	10,111,192
	9,726,296
	384,896



Pra siç shikohet nga tabela, ka disa mospërputhje të të dhënave faktike të raportuara nga ministria me të dhënat faktike të siguruara nga e Sistemi Informatik Financiar i Qeverisë për totalin e shpenzimeve të ministrisë. Në programin ‘Menaxhimi i të ardhurave doganore’ kjo diferencë përkon me të ardhurat jashtë limitit të këtij programi, deklaruar në raportin e monitorimit nga ministria 
Nga të dhënat e Sistemit Informatik Financiar të Qeverisë konstatojmë se gjatë vitit 2016 për këtë ministri janë realizuar të ardhura jashtë limitit respektivisht:
në programin ‘Planifikimi, Menaxhimi dhe Administrimi’ rreth 268.986 mijë lekë, 
në programin ‘Menaxhimi i të ardhurave tatimore’  rreth 1.650.215 mijë lekë dhe 
në programin ‘Menaxhimi i të ardhurave doganore’ 221.333 mijë lekë, 
Në raportin e ministrisë janë paraqitur si realizim i të ardhurave jasht limitit vetëm 336.448 mijë në programin ‘Menaxhimi i të ardhurave doganore’ (që nuk përputhen me të dhënat në SIFQ), për të cilat në tabela është paraqitur edhe përdorimi.


V. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të Ministrisë së Financave për vitin 2016, nuk janë sipas formateve të përcaktuara në këtë udhëzim në anekset përkatëse. 

· Raporti i monitorimit të Ministrisë së Financave ka të plotësuara vetëm disa nga tabelat e raportimit dhe jo për të gjithë programet, si dhe në relacionin e tij ka të paraqitur disa nga produktet për disa nga programet, por mungon analiza me të dhëna sasiore dhe vlerore të produkteve për çdo program. Gjithashtu nuk ka një analizë të mirëfilltë të objektivave të politikës së programit që janë arritur nëpërmjet produkteve. 

· Të  dhënat faktike të raportuara duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga MoF kanë diferenca për çdo program me të dhënat faktike të siguruara nga Sistemi Informatik Financiar i Qeverisë.
 
· Gjithashtu pjesë e raportit të monitorimit duhet të jenë dhe të raportohen edhe realizimi i të ardhurave jashtë limitit, për të cilat në vitin 2016, MoF ka patur realizim, por që është raportuar nga ministria vetëm në programin ‘Menaxhimi i të ardhurave doganore’ (që nuk përputhet totalisht me të dhënat në SIFQ). 

Lidhur me përmirësimin e cilësisë së përmbajtjes së raportit të monitorimit rekomandojmë:

· Për shpenzimet buxhetore paraqitja e tyre duhet të bëhet sipas anekseve nr. 1 “Raporti i shpenzimeve sipas Programeve” dhe aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. 

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat.

· Analiza e treguesve të performancës/produkteve duhet të bëhet duke plotësuar dhe paraqitur të dhënat sipas aneksit nr. 3 “Raporti përmbledhës i realizimit të treguesve të performancës/produkteve të programit”. Nga krahasimi i luhatjeve të kostos për njësi mund të evidentohen problematika të cilat duhet të paraqiten në kolonën “komente”.

· Për ndryshimet që ka pësuar plani i buxhetit të vitit 2016 duhet të jepen aktet përkatëse që kanë bërë këtë ndryshim, të jepen shpjegime nëse kanë ndikuar ato në treguesit e performancës/produkteve apo edhe në realizimin e objektivave të politikës së programit.

· Të  dhënat faktike të raportuara duhet të jenë të rakorduara me të dhënat faktike të Sistemit Informatik Financiar i Qeverisë (SIFQ).

· Pjesë e raportit të monitorimit duhet të jenë edhe shpenzimet e realizuara nga të ardhurat jashtë limitit si edhe treguesit e performancës/produktet e realizuara nga përdorimi i tyre pjesë e aneksit nr. 3.

· Një ndër problematikat që duhet të trajtohet në raportet e monitorimit është edhe evidentimi dhe trajtimi i detyrimeve të prapambetura si ato të trashëguara ashtu edhe ato të krijuara rishtazi. Trajtimi i tyre i cili duhet të konsiderohet si prioritar duhet të konsistojë në paraqitjen e argumentave lidhur me krijimin e tyre si edhe masat që parashikohet të merren për likujdimin e tyre. Sipas deklarimeve të bëra nga ana e Drejtorisë së Përgjithshme të Tatimeve dhe nga ana e MoF, kryesisht për Drejtorinë e Përgjithshme të Doganave, ekzistojnë detyrimet të prapambetura të krijuara rishtazi.



VI. Publikimi 
Raporti i Monitorimit për vitin 2016, nuk e dimë nëse është publikuar në faqen zyrtare të Ministrisë së Financave nga drejtoria përkatëse që e harton atë.
